Sulfaatti

**Sulfaatit** ovat rikkihapon suoloja. Eräitä sulfaatteja kutsutaan kauppanimellä **vihtrilli**. 

Vihtrilli-sanan pohjana on latinan *vitriol*, joka on muodostettu alkemistien ohjelauseen *Visita Interiora Terrae Rectificando Invenies Occultum Lapidem* alkukirjaimista: *Etsi sitä, mikä on maan alla, ja kun sen kehität täydelliseksi, olet löytävä [[Viisasten kivi|salatun kiven]]*. Alkemistit ajattelivat, että sulfaateilla olisi keskeinen osuus viisasten kiven etsinnässä. Samalla he pitivät näitä aineita ihmisen henkisen kasvun symboleina. 

## Ominaisuudet
Sulfaatti-ioni on moniatominen anioni, jonka empiirinen kaava on SO42&minus; ja moolimassa 96,07 g/mol. Ioni koostuu yhdestä rikkiatomista, jota ympäröi neljä tetraedrin muotoon asettunutta happiatomia. Sulfaatti-ioni on vetysulfaatti-ionin (HSO4&minus;) konjugaattiemäs.

Sulfaattiyhdisteet ovat ioniyhdisteitä. Useimmat sulfaatit ovat hyvin vesiliukoisia. Poikkeuksia ovat huonosti veteen liukenevat kalsiumsulfaatti, strontiumsulfaatti ja bariumsulfaatti.

Sulfaattisuoloja esiintyy luonnossa sulfaatti­mineraaleina. Niitä voidaan myös valmistaa liuottamalla metalleja rikkihappoon tai neutraloimalla rikkihappoa emäksisellä yhdisteellä, kuten metallihydroksideilla, -oksideilla tai -karbonaateilla. Sulfaateille on tyypillistä muodostaa kaksoissulfaatteja, joissa on sekä kolmenarvoinen että yhdenarvoinen kationi, ja näitä kaksoissulfaatteja kutsutaan alunoiksi.

Sulfaattibakteereja eli sulfaattia pelkistäviä bakteerisukuja ovat *[[Desulfovibrio]]*, *[[Desulfobacter]]*, *[[Desulfobulbus]]*, *[[Desulfomicrobium]]*, *[[Desulfococcus]]*, *[[Desulfosarcina]]*, *[[Thermodesulfobacterium]]*, *[[Thiocapsa]]* ja *[[Desulfotomaculum]]*.

## Käyttö
Sulfaatit ovat tärkeitä niin kemianteollisuudessa kuin biologisissa prosesseissa:
* Lyijy/happo-akut sisältävät rikkihappoa.
* Sulfaattiyhdisteitä (esimerkiksi ammoniumsulfaattia) käytetään lannoitteina.
* Jotkut syvänmeren anaerobiset pieneliöt käyttävät sulfaatteja elektroniakseptoreina.
* Kuparisulfaattia käytetään levämyrkkynä eli *algisidina*.
* Kalsiumsulfaattidihydraatti eli kipsi on tavallinen sulfaattimineraali, jota voidaan käyttää muun muassa rakennusmateriaalina tai veistosten materiaalina.
* Nikkelisulfaattia käytetään muun muassa elektroniikkateollisuudessa.

## Muita happea ja rikkiä sisältäviä ioneja
* SO52&minus;  persulfaatti-ioni
* SO42&minus;  sulfaatti-ioni
* SO32&minus;  sulfiitti-ioni
* SO22&minus;  hyposulfiitti-ioni
* S2O82&minus;  peroksodisulfaatti-ioni

## Sulfaatteja
Erilaisia sulfaatteja on kymmeniä; alla olevassa luettelossa on tavallisimpia sulfaatteja.
* Alumiinisulfaatti (Al2S3O12 / Al2(SO4)3) 10043-01-3
* Antimonisulfaatti (Sb2(SO4)3) 7446-32-4
* Bariumsulfaatti (BaSO4) 7727-43-7
* Berylliumsulfaatti (BeSO4) 13510-49-1
* Cerium(IV)sulfaatti (Ce(SO4)2) 13590-82-4
* Cesiumsulfaatti (Cs2SO4) 10294-54-9
* Dietyylisulfaatti (C4H10O4S / (C2H5)2SO4) 64-67-5
* Dimetyylisulfaatti (C2H6O4S / (CH3O)2SO2) 77-78-1
* Elohopea(I)sulfaatti (Hg2SO4) 7783-36-0
* Elohopea(II)sulfaatti (HgSO4) 7783-35-9
* Europium(II)sulfaatti (EuSO4) 10031-54-6
* Hopeasulfaatti (Ag2SO4)	10294-26-5
* Kadmiumsulfaatti (CdSO4) 10124-36-4
* Kalialuna KAl(SO4)2	7784-28-9
* Kaliumpersulfaatti (K2S2O8) 7727-21-1
* Kaliumsulfaatti (K2SO4) 7778-80-5
* Kalsiumsulfaatti (kidevedetön) (CaSO4) 7778-18-9
* Kalsiumsulfaattidihydraatti eli kipsi (CaSO4·2H2O) 13397-24-5
* Kobolttisulfaatti (CoSO4) 10124-43-3
* Kromisulfaatti (Cr2(SO4)3) 10101-53-8
* Kuparisulfaatti (kidevedetön) (CuSO4) 7758-98-7
* Magnesiumsulfaatti (MgSO4) 7487-88-9
* Mangaanisulfaatti (monohydraatti) (MnSO4·H2O) 10034-96-5
* Natriumlauryylisulfaatti (C12H25O4S.Na) 151-21-3
* Natriumsulfaatti (Na2SO4) 7757-82-6
* Nikkelisulfaatti eli nikkeli(II)sulfaatti (NiSO4) 7786-81-4
* Sinkkisulfaatti (heptahydraatti) (ZnSO4·7H2O) 7446-20-0
* Rauta(II)sulfaatti eli ferrosulfaatti (FeSO4) 7720-78-7
* Rauta(III)sulfaatti eli ferrisulfaatti (Fe2(SO4)3) 13520-56-4
* Sinkkisulfaatti (ZnSO4) 7733-02-0
* Strontiumsulfaatti (SrSO4) 7759-02-6
* Talliumsulfaatti (Tl2SO4) 7446-18-6

## Lähteet